ՀՀ Սփյուռքի նախարարն ցնծում է արտերկրում հայապահպանության ու հայաճանաչման իր ծրագրերով, որոնց նախերգանքն ու ակորդը՝ «Արի տուն»-ն է և ուրիշ ոչինչ: Ահավասիկ, պատմական Թիբիլիսի սրտում, Նարիկալա ամրոցի ստորոտին, վեր է խոյացած 1251թ. կառուցված հայկական Սուրբ Գևորգ եկեղեցին, հարևանությամբ՝ թուրքական հին բաղնիքն է, ուղղակի մայթեզրին խցկված Հ. Ալիևի հրապարակը, քիչ այն կողմ հին Թիֆլիսի քաղաքաշինության «գեղեցկուհիներն են»՝ բաց պատշգամբներով տները, որոնք նոր շունչ են տվել մայրաքաղաքին, որտեղից մինչ ուշ գիշեր զբոսաշրջիկները չեն հեռանում, իսկ հոյակերտ հայկական Սուրբ Գևորգ եկեղեցին ժամը 18-ին արդեն փակ է…